ใบตองแห้ง: เลือกตั้งประเทศล้าหลัง
คนไทยฮือฮา เลือกตั้งอินเดียใหญ่ที่สุดในโลก ผู้มีสิทธิ 900 ล้านคน หน่วยเลือกตั้ง 1 ล้านหน่วย ต้องเลือกตั้ง 7 รอบ ใช้เวลา 39 วัน แต่นับคะแนนวันเดียวเลือกตั้งอินโดนีเซีย ผู้มีสิทธิ 192 ล้านคน รับบัตรเลือกตั้ง 5 ใบ เลือกทั้งประธานาธิบดี ส.ส. ส.ว. ส.จ. สภาท้องถิ่น ในวันเดียว แต่รู้ผลไม่เป็นทางการในค่ำวันนั้นแม้แน่ละ ผลทางการต้องรอเดือนพฤษภา เพราะอินโดฯมี 17000 เกาะ ต้องใช้ช้าง ม้า อาสาสมัคร ลำเลียงหีบบัตร แต่ก็เร็วกว่าบางประเทศ เลือกตั้งมาเกือบเดือน กกต.ยังไม่รู้เลย จะใช้สูตรไหนคำนวณ ส.ส.รู้ไหม กกต.อินเดียมีแค่ 3 คน ประธาน 1 กรรมการ 2 เจ้าหน้าที่ 300 คน ไม่ต้องใช้พนักงานประจำ 2000 คน เพราะ กกต.อินเดียจัดระเบียบให้เจ้าหน้าที่อื่นปฏิบัติ กกต.อินเดียไม่มีอำนาจล้นเกิน แบบคน 7 คน เชื่อได้ว่า ทุจริต ก็แจกใบส้มใบแดง ตัดสิทธิผู้แทนที่ประชาชนเลือกมาแต่ กกต.อินเดียก็มีอำนาจเด็ดขาด สั่งห้ามรัฐบาลหาเสียงด้วยภาษีประชาชน สั่งเซ็นเซอร์โทรทัศน์พรรครัฐบาล ฐานใช้สื่อข้างเดียวเอาเปรียบฝ่ายค้าน (ทุกวัน ไม่เฉพาะคืนวันศุกร์)เลือกตั้งอินโดฯ มีสีสันแตกต่าง คนไทยงง อย่างนี้ก็ได้หรือ เจ้าหน้าที่ประจำหน่วย แทนที่จะเข้มเครียดขึงขัง กลับแต่งตัวเป็นซอมบี้ ซูเปอร์ฮีโร่ มาสร้างสีสัน ไม่เหมือนบางประเทศ วางอำนาจจัง ประชาชนจะทำอะไรก็ผิดไปหมดสิ่งที่คนไทยไม่สังเกต และไม่ค่อยรู้ คือเลือกตั้งอินโดฯจะไม่เห็นทหารเข้าแถวยาวเหยียด ไปลงคะแนนหน้าค่าย รับประกันอิสระ โปร่งใส ไม่มีใบสั่ง ที่เห็นไปยืนชะโงกดูกันนั่นแค่ภาพหลุดโดยไม่ตั้งใจซึ่งแปลกดี กองทัพก็ยอมรับ ทหารอินโดฯไม่เคยทำรัฐประหาร ผบ.ทบ.อินโดฯไม่เคยออกมาอวดอ้าง ทหารผูกขาดความรักชาติ นักการเมืองหนักแผ่นดิน หากทหารจะเล่นการเมือง ก็ถอดเครื่องแบบลงเลือกตั้ง เช่น พล.อ.บัมบัง ยูโดโยโน ประธานาธิบดีจากทหารสายลิเบอรัลทั้งนี้เพราะหลังยุคซูฮาร์โต อินโดฯปฏิรูปกองทัพจริงจัง แยกทหารออกจากการเมือง ออกจากผลประโยชน์ทางธุรกิจ วิทยุ โทรทัศน์ พร้อมกับปฏิรูปกฎหมาย กระจายอำนาจ แต่ที่สำคัญคือคนอินโดฯเข้าใจดีว่า นักการเมืองหรือทหารก็โกงเหมือนกัน ไม่เหมือนบางชาติ เชื่อรัฐบาลไม่โกงโดยไม่มีการตรวจสอบอินโดฯก็เหมือนเกาหลี ฟิลิปปินส์ ได้ประชาธิปไตยมาด้วยการนองเลือด แล้วก็มีปัญหาสารพัด นักการเมืองโกง นักการเมืองบ้าอำนาจ แต่ไม่เคยถอยหลัง ไม่เหมือนบางประเทศ นองเลือดไม่รู้กี่ครั้ง ก็ยังวนเวียนกับรัฐประหารบรรณาธิการจาการ์ตาโพสต์เขียนบทความ ไม่ว่าเลือกตั้งมีผลอย่างไร ก็มั่นใจว่า ประชาชนอินโดนีเซียยังเชื่อในประชาธิปไตย ไม่เหมือนเลือกตั้งไทย มีเงื่อนไขมากมายที่เอื้อให้ผู้นำรัฐบาลทหารกลับมาอยู่ในอำนาจต่อไปได้ ไทยแตกต่างจากอินโดฯ เพราะคนไทยจำนวนหนึ่งไม่คัดค้านที่รัฐบาลทหารจะกลับมาปกครองประเทศการเลือกตั้งของไทยจึงต้องให้คนดีแต่งตั้ง ส.ว. 250 คน มาเลือกคนดีเป็นนายกฯ การเลือกตั้งของไทย เกิดขึ้นทั้งที่คนส่วนใหญ่ยังโง่อยู่ โง่มาตั้งแต่ 2475 จึงต้องมีมหาเทพมากลั่นกรอง เลือกตั้งแล้วต้องให้เทพ 7 ตน ใช้เวลาพิจารณา 2 เดือน จึงอนุญาตให้เป็นส.ส. เพียงแต่ยังไม่มีสูตรคำนวณ ซึ่งเมื่อเก้าอี้มันไม่พอ ก็ต้องแบ่งๆ กันไป แบ่งแบบไทยมีน้ำใจ ได้ 58 ลดเหลือ 50 ได้ 22 ลดเหลือ 19 น้อมนำคำสอนพระพุทธเจ้า ต่อแขนต่อขาให้ 0.4 0.5 0.6 0.7 ได้ครบคนประเทศไทยใช้ศีลธรรมก้าวข้ามกฎเกณฑ์มาไกลแล้ว ไม่ใช่ประเทศล้าหลัง พวกที่ยังเลือกตั้งตามกติกาต่างหาก ล้าหลัง วุ่นวาย แต่กติกาของเราก็เป็นประชาธิปไตยนะ เพราะมาจากประชามติ 16.7 ล้านเสียง พวกแพ้ประชามติแล้วมาหาว่ารัฐธรรมนูญไม่เป็นประชาธิปไตยคือแพ้แล้วพาล 
คนไทยฮือฮา เลือกตั้งอินเดียใหญ่ที่สุดในโลก ผู้มีสิทธิ 900 ล้านคน หน่วยเลือกตั้ง 1 ล้านหน่วย ต้องเลือกตั้ง 7 รอบ ใช้เวลา 39 วัน แต่นับคะแนนวันเดียวเลือกตั้งอินโดนีเซีย ผู้มีสิทธิ 192 ล้านคน
ใบตองแห้ง,เลือกตั้ง 62,กกต.,ผลการเลือกตั้ง